ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2520/96 υποβολή: Fernand Herman (PPE) προς την Επιτροπή (25 Σεπτεμβρίου 1996)

Θέμα: Μαύρη εργασία στην Επιτροπή

Η εφημερίδα «Le Soir» της 3ης και 4ης Αυγούστου 1996 περιέχει άρθρο με την υπογραφή του κ. G.Dewarichet, που τιτλοφορείται «Μαύρη εργασία στην Επιτροπή» και αποκαλύπτει πλήρως παράνομες πρακτικές που εφαρμόζονται όσον αφορά το προσωπικό.

Τα πεπραγμένα γνωστοποιήθηκαν στη ΓΔ ΙΧ και τον αρμόδιο επίτροπο. Απευθύνθηκε επιστολή στον Πρόεδρο κ. Santer, η οποία δεν έλαβε απάντηση.

Μπορεί η Επιτροπή να επιβεβαιώσει ή να διαψεύσει τις αποκαλύψεις του προαναφερθέντος άρθρου;

Εάν υποτεθεί ότι θα βρεθεί στη δυσάρεστη θέση να τις επιβεβαιώσει, μπορεί να διευκρινίσει σε ποιές ενέργειες έχει προβεί ή πρόκειται να προβεί για να δοθεί τέλος στις εν λόγω παράνομες πρακτικές;

Απάντηση του κ. Liikanen εξ ονόματος της Επιτροπής (3 Δεκεμβρίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-2814/96 της κας Dury ((βλέπε σελίδα 81. )).
ΓΡΑΠΤΗ ΕΡΩΤΗΣΗ E-2753/96 υποβολή: Francisca Sauquillo Pιrez del Arco (PSE) προς την Επιτροπή (21 Οκτωβρίου 1996)

Θέμα: Χρηματοδότηση προγραμμάτων στον τομέα της προστασίας της υγείας

Λαμβάνοντας υπόψη ότι, σύμφωνα με ορισμένες πληροφορίες, μόνον το 10% των προγραμμάτων για την προστασία της υγείας που υπέβαλε η ΓΔ-V/F κατά την τελευταία συνεδρίασή της έλαβαν τελικά χρηματοδότηση, ερωτάται η Επιτροπή: Θα μπορούσε να μας κοινοποιήσει τον κατάλογο των προγραμμάτων που έλαβαν χρηματοδότηση κατά το 1996;

Θα μπορούσε να μας πληροφορήσει για την κατανομή των επιχορηγουμένων προγραμμάτων ανάλογα με την εθνικότητα των οργανισμών που τα πρότειναν;

Απάντηση του κ. Flynn εξ ονόματος της Επιτροπής (4 Δεκεμβρίου 1996)

Τα σχέδια που υποβλήθηκαν στην Συμβουλευτική Επιτροπή «προαγωγή υγείας» ανέροχνται σε συνολικό ύψος 6,35 εκατ. ECU. Οι προτεραιότητες που ορίζει αυτή η επιτροπή στο ετήσιο πρόγραμμα εργασιών της έχει λάβει γι' αυτό το θέμα υπόψη της.

Η Επιτροπή αποστέλει απευθείας στον αξιότιμο βουλευτή και στη Γραμματεία του Κοινοβουλίου τον κατάλογο των σχεδίων που χρηματοδότησε το 1996, μαζί με κατανομή ανά κράτος μέλος των σχεδίων. Πρέπει να σημειωθεί ότι περισσότερο από 50% των πόρων χορηγήθηκαν για σχέδια που καλύπτουν όλα τα κράτη μέλη (EUR 15).

Επιπλέον, χορηγήθηκε 1,5 εκατ. ECU από τη γραμμή προϋπολογισμού Β3-4300 για την ανάλυση, την πολιτική και το συντονισμό προγράμματος, την ανάπτυξη και αξιολόγηση της δημόσιας υγείας.
ΓΡΑΠΤΗ ΕΡΩΤΗΣΗ E-2488/96 υποβολή: Josι Valverde Lσpez (PPE) προς την Επιτροπή (25 Σεπτεμβρίου 1996)

Θέμα: Ετήσιες εκθέσεις σχετικά με την αποτελεσματικότητα των εφαρμοζόμενων πολιτικών

Στα πλαίσια των εκθέσεων ως προς τη μεταφορά της κοινοτικής νομοθεσίας στο εθνικό δίκαιο, θα ήταν σκόπιμο η Επιτροπή να συντάσσει ετήσιες εκθέσεις ως προς την αποτελεσματικότητα των εφαρμοζόμενων πολιτικών. Οι εκθέσεις αυτές θα διευκόλυναν ουσιαστικά τον κοινοβουλευτικό έλεγχο.

Ποιές είναι οι προθέσεις της Επιτροπής επί του θέματος αυτού για το εγγύς μέλλον;

Απάντηση του κ. Santer εξ ονόματος της Επιτροπής (6 Νοεμβρίου 1996)

Η ετήσια έκθεση της Επιτροπής για τον έλεγχο της εφαρμογής του κοινοτικού δικαίου - και συγκεκριμένα το αρχικό της μέρος «Ανάλυση ανά κλάδο» - παρέχει στοιχεία σχετικά με την αποτελεσματικότητα της μεταφοράς:

- γενικής φύσεως εκτιμήσεις όσον αφορά τους σημαντικούς τομείς της κοινοτικής πολιτικής (για παράδειγμα: εσωτερική αγορά, κοινωνική πολιτική, γεωργία, περιβάλλον) 7

- περισσότερο συγκεκριμένα στοιχεία σε περιπτώσεις διαδικασιών παράβασης που συνδέονται με την ποιότητα της μεταφοράς (μη συμμόρφωση) ή λόγω κακής εφαρμογής οδηγιών σε συγκεκριμένες περιπτώσεις.

Για λεπτομερέστερα στοιχεία σχετικά με την αποτελεσματικότητα των διαφόρων κοινοτικών πολιτικών, οι ενδιαφερόμενοι πρέπει να συμβουλεύονται άλλες εκθέσεις και ανακοινώσεις της Επιτροπής, όπως η γενική έκθεση επί της δραστηριότητας της Ευρωπαϊκής Ένωσης, η ετήσια οικονομική έκθεση, η ετήσια έκθεση για την ενιαία αγορά, η έκθεση για την απασχόληση, η ετήσια γεωργική έκθεση ή η έκθεση για την πολιτική του ανταγωνισμού.
ΓΡΑΠΤΗ ΕΡΩΤΗΣΗ E-2631/96 υποβολή: David Bowe (PSE) προς την Επιτροπή (15 Οκτωβρίου 1996)

Θέμα: Χρησιμοποίηση ιλύος λυμάτων υπονόμων σε γεωργικές εκτάσεις

Θα μπορούσε άραγε η Επιτροπή να αναφέρει υπό ποίες προϋποθέσεις θα συναινούσε στη χρησιμοποίηση ιλύος λυμάτων υπονόμων για εφαρμογές σε γεωργικές εκτάσεις; Σκοπεύει άραγε η Επιτροπή να θεσπίσει ευρωπαϊκά πρότυπα για τη χρησιμοποίηση της ιλύος λυμάτων, είτε σε υγρή είτε σε αποξηραμένη μορφή, για γεωργικούς ή άλλους σκοπούς;

Απάντηση της κας Bjerregaard εξ ονόματος της Επιτροπής (7 Νοεμβρίου 1996)

Η χρήση της ιλύος αποχετευτικών λυμάτων στη γεωργία διέπεται από τις διατάξεις της οδηγίας 86/278/ΕΟΚ όσον αφορά την προστασία του περιβάλλοντος και ιδίως του εδάφους στην περίπτωση χρήσης αποχετευτικής ιλύος στη γεωργία ((ΕΕ αριθ. L 181 της 4.7.1986. )) η οποία μεταξύ άλλων καθορίζει τις οριακές τιμές για τα βαρέα μέταλλα στο έδαφος και τη χρησιμοποιούμενη ιλύ καθώς και για την ποσότητα βαρέων μετάλλων που επιτρέπεται να εισαχθούν στα εδάφη ετησίως.
ΓΡΑΠΤΗ ΕΡΩΤΗΣΗ E-2831/96 υποβολή: Gerhard Schmid (PSE) προς την Επιτροπή (25 Οκτωβρίου 1996)

Θέμα: Νέος καθορισμός των περιφερειών που ενισχύονται στο πλαίσιο του κοινοτικού στόχου για τη βελτίωση των περιφερειακών οικονομικών διαρθρώσεων

Σύμφωνα με δηλώσεις του Υπουργείου Οικονομίας της Βαυαρίας, η Επιτροπή σκοπεύει, στο πλαίσιο του νέου καθορισμού των περιφερειών που επιλέγονται βάσει του ανωτέρω στόχου, να διαγράψει το ένα τρίτο των βαυαρικών δικαιούχων περιοχών.

1. Προτίθεται η Επιτροπή να διαγράψει από τον κατάλογο των δικαιούχων περιφερειών τις περιοχές Passau, Bad Kissingen, Hof, Schwandorf, Kronach και τις πόλεις Passau, Hof, Weiden, Amberg και Schwandorf; Εάν ναι, σε ποιά κριτήρια βασίζεται η απόφαση αυτή;

2. Για ποιό λόγο περιφέρειες που σύμφωνα με τους ευρωπαϊκούς κανονισμούς εντάσσονται στο στόχο 5β, αποκλείονται από τις εθνικές ενισχύσεις;

3. Σύμφωνα με την Κυβέρνηση της Βαυαρίας η Επιτροπή προσπαθεί τώρα να ασκήσει μεγαλύτερη επιρροή απ' ότι κατά το παρελθόν σχετικά με την επιλογή των δικαιούχων περιφερειών. Δεν θα ήταν σκόπιμο, σύμφωνα με την αρχή της επικουρικότητας, να αφεθεί στη Βαυαρική Κυβέρνηση το θέμα της επιλογής των περιφερειών, ενώ η Επιτροπή να περιορισθεί στον καθορισμό κατάλληλου πλαισίου για το σκοπό αυτό;

Απάντηση του κ, Van Miert εξ ονόματος της Επιτροπής (18 Δεκεμβρίου 1996)

Επί του παρόντος, η Επιτροπή εξετάξει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να τον ενημερώσει σχετικά το ταχύτερο δυνατό,
ΓΡΑΠΤΗ ΕΡΩΤΗΣΗ E-3043/96 υποβολή: Mireille Elmalan (GUE/NGL) προς την Επιτροπή (18 Νοεμβρίου 1996)

Θέμα: Οργάνωση ευρωπαϊκής ημέρας αιμοδοσίας

Στο ψήφισμα του σχετικά με την «αυτάρκεια σε αίμα στην Ευρωπαϊκή Κοινότητα» (έγγρ. Α4-0094/96) ((ΕΕ C 141 της 13.5.1996, σελ. 131. )), το Ευρωπαϊκό Κοινοβούλιο τάχθηκε στις 17 Απριλίου 1996 υπέρ της «οργάνωσης ευρωπαϊκής ημέρας αιμοδοσίας».

Στο πλαίσιο των προτάσεών της για την ενθάρρυνση της εθελοντικής αιμοδοσίας, η Επιτροπή είναι διατεθειμένη να προτείνει την οργάνωση μιας «ευρωπαϊκής ημέρας αιμοδοσίας» που θα μπορούσε να διεξαχθεί σε όλα τα κράτη μέλη την ίδια μέρα κάθε χρόνο;

Απάντηση του κ. Flynn εξ ονόματος της Επιτροπής (4 Δεκεμβρίου 1996)

Σε απάντηση ανακοίνωσης της Επιτροπής σχετικά με την ασφάλεια και αυτάρκεια αίματος στην Κοινότητα ((COM(94) 652 τελικό )), το Συμβούλιο ενέκρινε ψήφισμα ((ΕΕ αριθ. C164, 30.6.1995. )) που καλεί την Επιτροπή να ορίσει στρατηγική για την ενίσχυση της εμπιστοσύνης στην ασφάλεια της αλυσίδας μεταγγίσεων αίματος και στην προώθηση της αυτάρκειας στην Κοινότητα μέσω εθελουσίας μη αμοιβόμενης δωρεάς αίματος. Αυτό το ψήφισμα χαρακτηρίζεται ως μία από τις κυριότερες ενέργειες που μπορούν να αναληφθούν, για τη διάδοση στο κοινό πληροφοριών σχετικά με το αίμα και τα προϊόντα αίματος και σχετικά με την επεξεργασία και τις διαδικασίες μετάγγισης, λαμβάνοντας υπόψη τις κοινωνικοπολιτισμικές διαφορές.

Η γνώση του κοινού σχετικά με το αίμα και τα προϊόντα αίματος ήταν το θέμα της συνεδρίασης εμπειρογνωμόνων στη Ρώμη, τον Απρίλιο 1996, και αποτέλεσε ένα από τα θέματα που απηύθυναν στο συμπόσιο για την ασφάλεια και την αυτάρκεια αίματος στο Adare, της Ιρλανδίας το Σεπτέμβριο 1996.

Σε συνέχεια αυτών των συνεδριάσεων, στις οποίες η επιτροπή έδωσε την υποστήριξη της, το Συμβούλιο ενέκρινε στις 12 Νοεμβρίου 1996 ψήφισμα για την στρατηγική ασφάλειας και αυτάρκειας αίματος στην Κοινότητα και κάλεσε την Επιτροπή να υποβάλει προτάσεις επειγόντων για την στήριξη των ενεργειών στα κράτη μέλη που εφαρμόζουν τα συμπεράσματα και τις συστάσεις του συμπόσιου ως βάση για τις εργασίες του.

Σύμφωνα με αυτή την πρόσκληση του Συμβουλίου και μετά από διαβούλευση με τα κράτη μέλη η Επιτροπή θα αποφασίσει εάν η οργάνωση μιας ημέρας αιμοδοσίας στην Κοινότητα είναι η καταλληλότερη προσέγγιση για την αύξηση της γνώσης του κοινού στην εθελουσία μη αμοιβόμενη δωρεά αίματος και στην προώθηση της κοινοτικής αυτάρκειας.
ΓΡΑΠΤΗ ΕΡΩΤΗΣΗ E-2370/96 υποβολή: Wolfgang Kreissl-Dφrfler (V) προς την Επιτροπή (27 Αυγούστου 1996)

Θέμα: Σπογγώδης εγκεφαλοπάθεια των βοοειδών (BSE)

1. Μπορεί η Επιτροπή να αναφέρει πόσα κρούσματα BSE έχουν σημειωθεί ετησίως από το 1991 έως σήμερα στα μεμονωμένα κράτη μέλη της ΕΕ;

2. Μπορεί η Επιτροπή να αναφέρει πόσα κρούσματα BSE έχουν σημειωθεί ετησίως από το 1991 έως σήμερα στις εξής τρίτες χώρες;

- Αργεντινή

- Βραζιλία

- Ισραήλ

- Πολωνία

- Ρουμανία

- Ελβετία

- Σλοβακία

- Σλοβενία

- Τσεχική Δημοκρατία

- Ουγγαρία

- ΗΠΑ

3. Για ποιά κράτη μέλη, εκτός από τη Μεγάλη Βρετανία, στα οποία έχουν παρουσιαστεί κρούσματα BSE ισχύει απαγόρευση εξαγωγής για βοοειδή ή προϊόντα βοείου κρέατος στην ΕΕ; Ποιά προϊόντα περιλαμβάνει μια τέτοια απαγόρευση;

Aπάντηση του κ. Fischler εξ ονόματος της Επιτροπής (18 Οκτωβρίου 1996)

1. Ο αριθμός κρουσμάτων σπογγώδους εγκεφαλοπάθειας των βοοειδών (BSE) ανά κράτος μέλος και ανά έτος αναφέρεται στον πίνακα που ακολουθεί:

>TABLE>

2. Από το 1991, ο εξής αριθμός κρουσμάτων σπογγώδους εγκεφαλοπάθειας των βοοειδών (BSE) σημειώθηκε στην Ελβετία. Στις υπόλοιπες τρίτες χώρες τις οποίες αναφέρει το Αξιότιμο Μέλος του Κοινοβουλίου, η BSE δεν αναφέρεται.

>TABLE>

3. Η προσωρινή απαγόρευση εξαγωγής, η οποία περιλαμβάνεται στα επείγοντα μέτρα προστασίας κατά της σπογγώδους εγκεφαλοπάθειας των βοοειδών όπως ορίζεται στην απόφαση 96/239/ΕΚ της Επιτροπής ((ΕΕ αριθ. L 78 της 28.03.1996. )), η οποία τροποποιήθηκε από την απόφαση 96/362/ΕΚ ((ΕΕ αριθ. L 139 της 12.06.1996. )) της Επιτροπής, εφαρμόζεται μόνον εναντίον του Ηνωμένου Βασιλείου.

Η απαγόρευση αυτή εξαγωγής καλύπτει ζωντανά βοοειδή και έμβρυα βοοειδών, κρέας βοοειδών τα οποία εσφάγησαν στο Ηνωμένο Βασίλειο, άλευρα παρασκευασθέντα από το εν λόγω κρέας, άλευρα παρασκευασθέντα από τα κόκκαλα των εν λόγω ζώων και το κρέας των και άλευρα παρασκευασθέντα από τα κόκκαλα τα οποία προέρχονται από θηλαστικά και προϊόντα προερχόμενα από βοοειδή τα οποία εσφάγησαν στο Ηνωμένο Βασίλειο και τα οποία πρόκειται να εισαχθούν στην αλυσίδα ανθρώπινης διατροφής, την αλυσίδα ζωοτροφών ή τα οποία προορίζονται για χρήση καλλυντικών προϊόντων ή ιατρικών και φαρμακευτικών προϊόντων.

Όσον αφορά τα προαναφερθέντα προϊόντα, πρέπει να γίνει μια εξαίρεση για ορισμένα προϊόντα όπως η ζελατίνη, το δι-ασβεστούχο άλευρο, τα αμινοξέα και τα πεπτίδια, τα λίπη και τα προερχόμενα από λίπη προϊόντα αρκεί να τηρείται μια σειρά υγειονομικών και κτηνιατρικών διατάξεων. Οι διατάξεις αυτές περιλαμβάνουν τον χαρακτήρα και την καταγωγή των πρώτων υλών, τη σήμανση και την αναγνώριση, τον επίσημο κτηνιατρικό έλεγχο, ο οποίος εγγυάται ότι οι εγκαταστάσεις παραγωγής λειτουργούν σύμφωνα με τους όρους οι οποίοι ορίζονται στο παράρτημα της απόφασης 96/362/ΕΚ.
ΓΡΑΠΤΗ ΕΡΩΤΗΣΗ E-2489/96 υποβολή: Josι Valverde Lσpez (PPE) προς την Επιτροπή (25 Σεπτεμβρίου 1996)

Θέμα: Έλεγχος δαπανών

Το Ευρωπαϊκό Κοινοβούλιο, στο θέμα του ελέγχου δαπανών, με διάφορα ψηφίσματα τάχθηκε υπέρ της ενίσχυσης του Ελεγκτικού συνεδρίου για την καταπολέμηση της απάτης καθώς και υπέρ μιας συνεργασίας επί του θέματος με τα Ελεγκτικά Συνέδρια των κρατών μελών.

Ποιά μέτρα μπορεί να προτείνει η Επιτροπή για την επίτευξη των στόχων αυτών;

Απάντηση της κας Gradin εξ ονόματος της Επιτροπής (8 Νοεμβρίου 1996)

Η Επιτροπή δεν είναι αρμόδια για την υποβολή προτάσεων σχετικά με το ρόλο και τη λειτουργία του Ελεγκτικού Συνεδρίου. Στο πλαίσιο της Διακυβερνητικής Διάσκεψης, το Ελεγκτικό Συνέδριο πρότεινε ορισμένες τροπολογίες στη Συνθήκη ΕΚ, οι οποίες αποσκοπούν στη βελτίωση του σεβασμού των υφιστάμενων δικαιωμάτων και αρμοδιοτήτων του Συνεδρίου.

Το άρθρο 188.Γ.3 της Συνθήκης ΕΚ ασχολείται με τις σχέσεις μεταξύ του Ελεγκτικού Συνεδρίου και των Εθνικών Ελεγκτικών Συνεδρίων.

Ο ρόλος του Συνεδρίου στην καταπολέμηση της απάτης καθορίζεται στην τελευταία έκθεση του εν λόγω οργάνου ((ΕΕ C 303, 14.11.1995. )). Στην έκθεση αυτή υπογραμμίζεται ότι την αρχική ευθύνη για την πρόληψη, την εξακρίβωση και την έρευνα της απάτης την έχουν τα κράτη μέλη και η Επιτροπή.

Όσον αφορά την απάτη, η Επιτροπή και το Ελεγκτικό Συνέδριο συνεργάζονται στενά και έχουν συμφωνήσει να ενισχύσουν την μεταξύ τους ανταλλαγή πληροφοριών. Η συνεργασία αυτή καλύπτει όχι μόνο την πλευρά των δαπανών αλλά και την πλευρά των εσόδων του κοινοτικού προϋπολογισμού.

Στο ευρύτερο πλαίσιο της ορθολογικής και αποτελεσματικής διαχείρισης (SEM 2000), διεξάγονται συζητήσεις μεταξύ αντιπροσώπων των κρατών μελών, του Κοινοβουλίου και του Ελεγκτικού Συνεδρίου. Δύο μέλη του Ελεγκτικού Συνεδρίου προσκλήθηκαν, σε προσωπική βάση, να συμμετάσχουν στη συζήτηση. Στα μέχρι στιγμής εξετασθέντα θέματα περιλαμβάνεται το ζήτημα της αναζήτησης του τρόπου μεγαλύτερης εμπλοκής των κρατών μελών στην απάντηση στις συγκεκριμένες επικρίσεις που διατυπώνονται στην ετήσια έκθεση του Συνεδρίου και στη δήλωση που βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, χωρίς να διαταράσσεται η διοργανική ισορροπία.

Μακροπρόθεσμα, η Επιτροπή βελτιώνει το συντονισμό μεταξύ της Επιτροπής και των κρατών μελών, ιδίως μέσω διμερών συμφωνιών (δημοσιονομικά πρωτόκολλα), τις οποίες ο Δημοσιονομικός Ελεγκτής έχει υπογράψει με τους ομολόγους του σε, μέχρι στιγμής, οκτώ κράτη μέλη.
ΓΡΑΠΤΗ ΕΡΩΤΗΣΗ E-3099/96 υποβολή: Anita Pollack (PSE) προς την Επιτροπή (18 Νοεμβρίου 1996)

Θέμα: Κοινοβούλιο συνταξιούχων

Θα υποστηρίξει η Επιτροπή την πρόταση για τη συγκρότηση κοινοβουλίου των πρεσβυτέρων το 1998 πέντε χρόνια μετά το πρώτο του 1993 και που θα προηγείται του Διεθνούς Έτους Υπερηλίκων το 1999;

Απάντηση του κ. Flynn εξ ονόματος της Επιτροπής (4 Δεκεμβρίου 1996)

Η Επιτροπή καλωσορίζει θερμά το κοινοβούλιο των πολιτών το οποίο έλαβε χώρα το 1993 και είναι στην ευχάριστη θέση να χορηγήσει οποιαδήποτε υποστήριξη για ένα επόμενο γεγονός, το 1998, αυτού του είδους, εφόσον το Κοινοβούλιο οργανώσει μια τέτοια εκδήλωση.
ΓΡΑΠΤΗ ΕΡΩΤΗΣΗ E-2186/96 υποβολή: Undine-Uta Bloch von Blottnitz (V) προς την Επιτροπή (2 Αυγούστου 1996)

Θέμα: Δασμολογικές ποσοστώσεις για ζωοτροφές που προέρχονται από τις Φαιρόες

Στην Επίσημη Εφημερίδα της 6ης Ιουλίου 1996, η Επιτροπή δημοσίευσε τον Κανονισμό (ΕΚ) 1302/96 «σχετικά με τις ετήσιες κοινοτικές ποσοστώσεις για τροφές που προορίζονται για σκύλους, γάτες και ψάρια και είναι παραγωγής και προέλευσης Φαιρόων Νήσων».

1. Ως προς το αρχικό υλικό που χρησιμοποιείται για την παρασκευή των ετοίμων προϊόντων στα οποία αναφέρεται ο κανονισμός ((ΕΕ L 167 της 6.7.1996, σελ. 8. )), πρόκειται για το κρέας εκείνων των θαλασσίων θηλαστικών τα οποία, χρόνο με το χρόνο και παρά τις παγκόσμιες διαμαρτυρίες, κατακρεουργούνται με τον πλέον αποτροπιαστικό τρόπο από αλιείς των Φαιρόων;

2. Εάν όχι, από ποιά υλικά παρασκευάζονται τα προϊόντα στα οποία αναφέρεται ο ανωτέρω κανονισμός;

3. Εάν ναι, πώς κρίνει η Επιτροπή το γεγονός ότι προστατευόμενα από διεθνείς συμβάσεις θαλάσσια θηλαστικά κατακρεουργούνται με σκοπό να χρησιμοποιηθούν για την παρασκευή ζωοτροφών και σε ποιές ενέργειες θα προβεί για να σταματήσει αυτή η κατάσταση;

Απάντηση του κ. Fischler εξ ονόματος της Επιτροπής (26 Σεπτεμβρίου 1996)

Ο κανονισμός (ΕΚ) αριθ. 1302/96 της Επιτροπής της 5ης Ιουλίου 1996 για την τροποποίηση του κανονισμού (ΕΟΚ) αριθ. 641/92 περί λεπτομερειών εφαρμογής του κανονισμού (ΕΟΚ) αριθ. 478/92 του Συμβουλίου όσον αφορά τις ετήσιες κοινοτικές δασμολογικές ποσοστώσεις τροφών για σκύλους και γάτες και τροφών για ψάρια καταγωγής και προέλευσης των νήσων Φερόε, στον οποίο αναφέρεται το Αξιότιμο Μέλος του Κοινοβουλίου, περιλαμβάνει μόνο δύο δασμολογικές ποσοστώσεις που προβλέπονται στον κανονισμό (ΕΟΚ) αριθ. 478/92 του Συμβουλίου ((ΕΕ αριθ. L 167 της 6.7.1996. )), δηλαδή μια δασμολογική ποσόστωση 5.000 τόνων τροφών για ψάρια που υπάγονται στο κωδικό ΣΟ 2309 90 41. Η άλλη ποσόστωση που προβλέπεται στον προαναφερθέντα κανονισμό του Συμβουλίου, που αφορά 1.000 τόνους τροφών για σκύλους και γάτες του κωδικού ΣΟ 2309 10 11, παραλείφθηκε εκουσίως λόγω του ότι:

- το προϊόν αυτό μπορεί να εισαχθεί ελεύθερα στην Κοινότητα από 1ης Ιανουαρίου 1996 (εφαρμογή των συμφωνιών GATT) 7

- το προϊόν αυτό δεν εξάγεται από τις νήσους Φερόε εδώ και χρόνια και η επιχείρηση που το παρήγαγε κήρυξε πτώχευση.

Οσον αφορά την εναπομένουσα ποσόστωση (5.000 τόνοι του κωδικού ΣΟ 2309 90 41 - τροφές για ψάρια), οι αρχές των νήσων Φερόε, με τις οποίες ήρθε σε επαφή η Επιτροπή, πιστοποιούν ότι κανένα κρέας φάλαινας δεν περιλαμβάνεται στη σύνθεσή τους. Τα προϊόντα αυτά συνίστανται κατά 75% περίπου από άλευρα ή έλαια ψαριών και κατά το υπόλοιπο μέρος τους από συνδετικές ύλες (άμυλο) και βιταμίνες.
ΓΡΑΠΤΗ ΕΡΩΤΗΣΗ E-2623/96 υποβολή: Gerardo Fernαndez-Albor (PPE) προς την Επιτροπή (15 Οκτωβρίου 1996)

Θέμα: Έλλειψη πρωτοβουλίας της Επιτροπής, η οποία δεν έχει υποβάλει καμία πρόταση κοινής δράσης στο πλαίσιο της ΚΕΠΠΑ

Στο ψήφισμά του Α4-0175/96, το Ευρωπαϊκό Κοινοβούλιο εκφράζει τη λύπη του για το γεγονός ότι η Επιτροπή, παρά τις αρμοδιότητες που της παραχωρεί η ΣΕΕ και, ιδιαίτερα, το Άρθρο Ι.8, παρ. 3, της Συνθήκης αυτής, δεν έχει υποβάλει στο Συμβούλιο καμία πρόταση κοινής δράσης.

Όπως έχει κάνει σαφές σε πολλές περιπτώσεις, το Ευρωπαϊκό Κοινοβούλιο αποδίδει μεγάλη πολιτική σημασία στην άσκηση, εκ μέρους της Επιτροπής, του δικαιώματος ανάληψης πρωτοβουλιών στους τομείς για τους οποίους οι προβλεπόμενες διαδικασίες είναι κυρίως διακυβερνητικού χαρακτήρα.

Θα μπορούσε η Επιτροπή να αναφέρει ποιός ήταν ο λόγος της απραξίας της στο εξεταζόμενο θέμα, καθώς και ποιά σημασία αποδίδει στο δικαίωμα πρωτοβουλίας που της παραχωρεί το Άρθρο Ι.8, παρ. 3, της Συνθήκης για την Ευρωπαϊκή Ένωση;

Απάντηση του κ. Van den Broek εξ ονόματος της Επιτροπής (25 Νοεμβρίου 1996)

Κατά τη συζήτηση σχετικά με την απόφαση Α4-0175/96, στις 17 Ιουλίου 1996, η Επιτροπή επιβεβαίωσε ότι θα συνέχιζε να κάνει χρήση του δικαιώματος πρωτοβουλίας στο πλαίσιο του άρθρου Ι 8.3 της συνθήκης για την Ευρωπαϊκή Ένωση.

Η φύση των πρωτοβουλιών που υιοθετήθηκαν από την Επιτροπή στο πλαίσιο της κοινής εξωτερικής πολιτικής και πολιτικής ασφαλείας (ΚΕΠΠΑ) είναι διαφορετική από εκείνη των προτάσεων που πραγματοποιεί στο κοινοτικό πλαίσιο όπου διαθέτει το δικαίωμα πρωτοβουλίας.

Ωστόσο, η Επιτροπή εξασφαλίζει πλήρως το ρόλο της όπως καθορίζεται στα άρθρα Ι 5.3 και Ι 8.3, συμβάλλοντας στις εργασίες των ομάδων εργασίας ΚΕΠΠΑ του Συμβουλίου και υποβάλλοντας προτάσεις.

Τέλος, πολλά έγγραφα που περιέχουν συνολικές αναλύσεις και πρωτοβουλίες για τα πολιτικά, οικονομικά και εμπορικά θέματα στον τομέα των εξωτερικών σχέσεων απευθύνονται επίσης από την Επιτροπή προς το Συμβούλιο και το Κοινοβούλιο.
ΓΡΑΠΤΗ ΕΡΩΤΗΣΗ E-2652/96 υποβολή: Jacques Donnay (UPE) προς την Επιτροπή (15 Οκτωβρίου 1996)

Θέμα: Η καταπολέμηση του λαθρεμπορίου ναρκωτικών - Έλεγχος των εμπορευμάτων

Η ιρλανδική προεδρία του Συμβουλίου της Ευρωπαϊκής Ένωσης επιβεβαίωσε ότι η καταπολέμηση του λαθρεμπορίου ναρκωτικών συνιστά μία από τις μείζονες προτεραιότητές της.

Στο πλαίσιο αυτό, ποιά συγκεκριμένα μέτρα προτίθεται να λάβει η Επιτροπή, ούτως ώστε να ελέγχονται αυστηρά ορισμένα εμπορεύματα σε όλα τα εξωτερικά σύνορα της Ένωσης, κυρίως στα μεγάλα λιμάνια;

Απάντηση της κ. Gradin εξ ονόματος της Επιτροπής (15 Νοεμβρίου 1996)

Η Επιτροπή δεν έχει αρμοδιότητα στον τομέα της εκτέλεσης του νόμου και, κατά συνέπεια, δεν μπορεί να λάβει μέτρα για την άσκηση ελέγχου των εμπορευματοκιβωτίων στα εξωτερικά σύνορα της Κοινότητας. Το θέμα αυτό αποτελεί μέρος του προγράμματος δράσης κατά των ναρκωτικών που εγκρίθηκε από το Ευρωπαϊκό Συμβούλιο της Μαδρίτης και βρίσκεται υπό εξέταση στο Συμβούλιο. Μια έκθεση για την πραγματοποιηθείσα πρόοδο θα υποβληθεί στο Ευρωπαϊκό Συμβούλιο του Δουβλίνου.
ΓΡΑΠΤΗ ΕΡΩΤΗΣΗ E-2987/96 υποβολή: Jan Andersson (PSE) και Anneli Hulthιn (PSE) προς την Επιτροπή (8 Νοεμβρίου 1996)

Θέμα: Πολιτική για τα ναρκωτικά

Η κ. Bonino, Επίτροπος υπεύθυνη για την καταναλωτική πολιτική, σε άρθρο της, σε εφημερίδα, υποστήριξε τη νομιμοποίηση των ναρκωτικών.

Για το λόγο αυτό επιθυμούμε να ρωτήσουμε, εάν η άποψή της είναι και άποψη της Επιτροπής.

Εάν όχι, θεωρεί ο Πρόεδρος της Επιτροπής ότι είναι πρέπον μια Επίτροπος να εκφράζεται με αυτόν τον τρόπο;

Απάντηση του της κας Gradin εξ ονόματος της Επιτροπής (3 Δεκεμβρίου 1996)

Τα Αξιότιμα Μέλη του Κοινοβουλίου παρακαλούνται να ανατρέξουν στην απάντηση της Επιτροπής στη γραπτή ερώτηση E-2555/96 του της κας Laurila ((βλέπε σελίδα 56. )).
ΓΡΑΠΤΗ ΕΡΩΤΗΣΗ E-2558/96 υποβολή: Riccardo Garosci (UPE) προς την Επιτροπή (11 Οκτωβρίου 1996)

Θέμα: Σύμπτωση των πρωτοβουλιών της Επιτροπής με την εβδομάδα κοινοβουλευτικών εργασιών του Στρασβούργου και επομένως αδυναμία συμμετοχής των βουλευτών

Το χρονοδιάγραμμα των δραστηριοτήτων και συνόδων του Ευρωπαϊκού Κοινοβουλίου είναι γνωστό και διανεμημένο ένα έτος πριν. Μ' όλα ταύτα ορισμένες γενικές διευθύνσεις πραγματοποιούν εκδηλώσεις και συμπόσια ιδίως στις Βρυξέλλες, όπου προσκαλούνται (ή μπορεί να προσκαλεσθούν) και μέλη του Ευρωπαϊκού Κοινοβουλίου κατά τη διάρκεια των ολομελειών του Στρασβούργου.

Ερωτάται η Επιτροπή εάν το χρονοδιάγραμμα του Ευρωπαϊκού Κοινοβουλίου έχει διανεμηθεί και στους υπαλλήλους της και αν τούτο συμβαίνει πως είναι δυνατόν να εξακολουθούν να πραγματοποιούν πρωτοβουλίες κατά τη διάρκεια της εβδομάδας του κάθε μήνα όπου το Ευρωπαϊκό Κοινοβούλιο μεταφέρεται στο Στρασβούργο εμποδίζοντας εκ των πραγμάτων την παρουσία των ευρωβουλευτών στις δραστηριότητες της Επιτροπής.

Απάντηση του κ. Oreja εξ ονόματος της Επιτροπής (30 Οκτωβρίου 1996)

Η Επιτροπή μπορεί να διαβεβαιώσει το αξιότιμο μέλος ότι ανακοινώνει στις υπηρεσίες της τις ημερομηνίες των συνόδων ολομελείας του Κοινοβουλίου στο Στρασβούργο και στις Βρυξέλλες μόλις τις εγκρίνει το Κοινοβούλιο.

Η Επιτροπή κατανοεί το πρόβλημα που θίγει το αξιότιμο μέλος και θα εφιστήσει και πάλι την προσοχή των υπηρεσιών της στις προσπάθειες που πρέπει να καταβάλλονται ώστε, κατά τη διάρκεια των συνόδων ολομελείας του Στρασβούργου, να αποφεύγεται στις Βρυξέλλες η οργάνωση δραστηριοτήτων που μπορεί να ενδιαφέρουν άμεσα τα μέλη του Κοινοβουλίου. Ωστόσο, δεν μπορεί να δωθεί καμμία απόλυτη εγγύηση για το θέμα αυτό δεδομένου ότι ορισμένες δραστηριότητες προγραμματίζονται πριν από την έγκριση του χρονοδιαγράμματος των συνόδων του Κοινοβουλίου και ότι οι πιέσεις όσον αφορά τα χρονικά περιθώρια ορισμένων άλλων συμμετεχόντων μπορεί να καταστήσουν αναπόφευκτη την επιλογή μιας εβδομάδας συνόδου.